Εσμέ Χάουαρντ, 1ος βαρόνος Χάουαρντ του Πένριθ

Ο Εσμέ Γουλιέλμος Χάουαρντ, 1ος βαρόνος Χάουαρντ του Πένριθ, αγγλ.: Esmé William Howard, 1st Baron Howard of Penrith (15 Σεπτεμβρίου 1863 – 1 Αυγούστου 1939 TIMES, Special to THE NEW YORK (2 August 1939). "LORD HOWARD, 75, DIPLOMAT IS DEAD; Formerly British Ambassador to United States Signed the Kellogg Anti-War Pact DEAN OF THE CORPS HERE He Sought to Establish Good Neighbor Policy--Emissary on Reparations". The New York Times. Retrieved 1 July 2020. ), ήταν Βρετανός διπλωμάτης, που διετέλεσε Βρετανός πρέσβης στις Ηνωμένες Πολιτείες μεταξύ 1924 και 1930. Ήταν ένας από τους πιο επιδραστικούς διπλωμάτες της Βρετανίας στις αρχές του 20ού αι. Με γλωσσικό χάρισμα και επιδέξια διπλωματία, ο Χάουαρντ περιγράφεται από τον βιογράφο του ως αναπόσπαστο μέλος της μικρής ομάδας ανδρών, που χάραξαν και εφάρμοσαν τη βρετανική εξωτερική πολιτική μεταξύ 1900 και 1930, μία κρίσιμη μεταβατική περίοδο στην ιστορία της Βρετανίας ως παγκόσμιας δύναμης. 

 Πρώιμη ζωή 
Ο Χάουαρντ γεννήθηκε στις 15 Σεπτεμβρίου 1863 στο Κάστρο Γκρέιστοουκ, κοντά στο Πένριθ της Κάμπρια. Ήταν ο νεότερος γιος της Σάρλοτ Κάρολαϊν Τζορτζίνα Λονγκ και του Ερρίκου Χάουαρντ, βουλευτή του Στάινινγκ και του Νιου Σόρχαμ.  Ήταν ανιψιός της Ενριέτας Άννας Μολινέ-Χάουαρντ, συζύγου του Ερρίκου Χέρμπερτ 3ου κόμη του Κάρναρβον. Οι μεγαλύτεροι αδελφοί του ήταν ο Ερρίκος αργότερα βουλευτής του Πένριθ, και ο σερ Στάφορντ αργότερα βουλευτής του Θόρνμπερυ και του Κάμπερλαντ Ηστ, ο οποίος υπηρέτησε ως υφυπουργός Εξωτερικών για την Ινδία το 1886.

Ο εκ πατρός παππούς του ήταν ο λόρδος Ερρίκος Χάουαρντ-Μολινέ-Χάουαρντ, ο νεότερος αδελφός του Βερνάρδου Χάουαρντ 12ου δούκα του Νόρφολκ. Οι γονείς της μητέρας του ήταν ο Ερρίκος Λόους Λονγκ και η λαίδη Αικατερίνη Λονγκ (κόρη του Οράτιου Γουόλπολ 2ου κόμη του Όρφορντ, και αδελφή του Οράτιου Γουόλπολ 3ου κόμη του Όρφορντ). 

Ο Χάουαρντ σπούδασε στη Σχολή Χάροου.

 Σταδιοδορμία 
Το 1885 πέρασε τις εξετάσεις της Διπλωματικής Υπηρεσίας, και διετέλεσε βοηθός ιδιαίτερος γραμματέας του Ερρίκου Χέρμπερτ κόμη του Κάρναρβον ως λόρδος Υπολοχαγός-Διοικητής της Ιρλανδίας, προτού τοποθετηθεί στη Βρετανική Πρεσβεία στη Ρώμη. Το 1888 έφθασε στο Βερολίνο ως 3ος γραμματέας της πρεσβείας, και αφού συνταξιοδοτήθηκε από τη Διπλωματική Υπηρεσία τέσσερα χρόνια αργότερα, διορίστηκε βοηθός ιδιαίτερος γραμματέας του κόμη του Κίμπερλυ, του τότε Υπουργού Εξωτερικών. Ο Χάουαρντ ήταν ένας ταλαντούχος γλωσσολόγος που μιλούσε 10 γλώσσες, και επέλεξε να συνταξιοδοτηθεί από τη διπλωματική υπηρεσία το 1890 από πλήξη.  Για τα επόμενα 13 χρόνια ο Χάουαρντ έζησε μία ζωή ακανόνιστης απασχόλησης, περνώντας τον χρόνο του αναζητώντας χρυσό στη Νότια Αφρική, εργαζόμενος ως ερευνητής για τον κοινωνικό μεταρρυθμιστή Τσαρλς Μπουθ, κάνοντας δύο μεγάλα ταξίδια στο Μαρόκο, εργαζόμενος ως ιδιαίτερος γραμματέας του λόρδου Κίμπερλυ το 1894-1895, επισκεπτόμενος συχνά την αδελφή του στο κτήμα της στην Ιταλία, και θέτοντας υποψηφιότητα με τους Φιλελεύθερους, χωρίς επιτυχία, στις εκλογές του 1892. 

Ενδιαφερόμενος έντονα για τα κοινωνικά προβλήματα, ο Χάουαρντ είχε αναπτύξει τη δεκαετία του 1890 το «Οικονομικό Πιστεύω» του σχετικά με τη «συνεργασία», βάσει του οποίου οραματιζόταν το κράτος, τις επιχειρήσεις και τα συνδικάτα να συνεργάζονται για τη βελτίωση της εργατικής τάξης.  Παράλληλα με το «Οικονομικό Πιστεύω» του, ο Χάουαρντ πίστευε στην «Αυτοκρατορική Ομοσπονδία», βάσει της οποίας η Μ. Βρετανία θα ενωνόταν σε μία ομοσπονδία, που θα περιλάμβανε την Αυστραλία, τον Καναδά, τη Νέα Ζηλανδία, τη Νέα Γη και τη Νότια Αφρική.  Το 1897 ο Χάουαρντ ίδρυσε μία φυτεία καουτσούκ στο Τομπάγκο, η οποία προοριζόταν εν μέρει για τη χρηματοδότηση μίας επιχείρησης «συνεργασίας» στη Βρετανία, και εν μέρει για να δείξει στη βρετανική εργατική τάξη, πώς η βρετανική αυτοκρατορία τους ωφελούσε οικονομικά.  Ο Χάουαρντ προερχόταν από έναν πλάγιο κλάδο (Βερνάρδου Ι - Μολινέ) μίας από τις πιο διάσημες Καθολικές αριστοκρατικές οικογένειες στην Αγγλία, αλλά ο παππούς του είχε ασπαστεί την Εκκλησία της Αγγλίας, και ο Χάουαρντ είχε ανατραφεί ως Αγγλικανός.  Το 1898 ο Χάουαρντ ασπάστηκε τον Καθολικισμό, για να νυμφευτεί την κόμισσα Ισαβέλλα Τζουστινιάνι-Μπαντίνι, η οποία καταγόταν από μία «μαύρη» ιταλική αριστοκρατική οικογένεια που υποστήριζε τον Παπισμό αρνούμενη να αναγνωρίσει το ιταλικό κράτος, σε αντίθεση με τους «λευκούς» αριστοκράτες που υποστήριζαν το ιταλικό στέμμα εναντίον της Καθολικής Εκκλησίας.  Το 1903, μετά την αποτυχία της φυτείας καουτσούκ του, σε συνδυασμό με την έλλειψη δημόσιου ενδιαφέροντος για το «Οικονομικό Πιστεύω», ο Χάουαρντ επανεντάχθηκε στη Διπλωματική Υπηρεσία. 

 Οικογένεια 
Νυμφεύτηκε τη λαίδη Ισαβέλλα Τζουστινιάνι-Μπαντίνι (κόρη του 8ου κόμη του Νιούμπεργκ), από έναν κλάδο της οικογένειας Τζουστινιάνι, με την οποία απέκτησε πέντε γιους, συμπεριλαμβανομένων: 
 Φραγκίσκος Χάουαρντ, 2ος βαρόνος Χάουαρντ του Πένριθ (1905–1999).
 εντιμότ. Ουβέρτος Ιωάννης (1907–1987), νυμφεύτηκε τη Λέλια Καλίστα Έιντα Καετάνι (1913–1977), κόρη της Μαργαρίτας Καετάνι και του Ροφρέντο Καετάνι, πρίγκιπα του Μπασιάνο και τελευταίου δούκα της Σερμονέτα. 
 εντιμότ. Ερρίκος Αντώνιος Κάμιλο (1913–1977), δημοσιογράφος, στρατιωτικός και αποικιακός κυβερνήτης στην Καραϊβική.

Ο λόρδος Χάουαρντ απεβίωσε την 1η Αυγούστου 1939. 

 Σημειώσεις 

 Αναφορές 

 B. J. C. McKercher, Esme Howard: A Diplomatic Biography, CUP, 1989, revised ed. 2006
 Esmé Howard, Theatre of Life, 1863-1905, London: Hodder and Stoughton, 1935 (autobiography)
 Esmé Howard, Theatre of Life: Life Seen from the Stalls 1903-1936, London: Hodder and Stoughton, 1936 (autobiography)

Αγγλία και Ευρώπη E.Howard 1920-1920

 Εξωτερικοί σύνδεσμοι 
 Newspaper clippings about Esmé Howard, 1st Baron Howard of Penrith in the 20th Century Press Archives of the ZBW
 Works by or about Esmé Howard, 1st Baron Howard of Penrith at the Internet Archive

Κατηγορία:Οικογένεια Χάουαρντ (αγγλική αριστοκρατία)